**ПРАВИЛНИК**

**о категоризацији спортских организација**

**Члан 1.**

Овим правилником утврђују се категоризација спортских организација са седиштем на територији општине/града Врњачка Бања које учествују у спортским такмичењима у оквиру надлежних националних гранских спортских савеза (у даљем тексту: спортске организације), критеријуми за рангирање и поступак рангирања спортских организација.

**Члан 2.**

Категоризација спортских организација утврђује се на основу националних категоризација спортова и националних гранских спортских савеза уз уважавање специфичних потреба и интереса општине/града Врњачка Бања у области спорта.

На основу категоризације из става 1. овог члана једанпут годишње врши се рангирање спортских организација.

Рангирањем спортских организација утврђује се компетентност спортских организација у општини/граду Врњачка Бања за дугорочно остваривање потреба и интереса грађана у области спорта у општини/граду Врњачка Бања.

Рангирањем спортских организација обухваћене су само спортске организације које су регистроване у складу са законом, испуњавају услове за обављање спортских активности и делатности и које су чланице надлежних националних гранских спортских савеза.

Критеријуми за рангирање су: који је ранг спортске гране према Националној категоризацији спортова за коју је регистрована спортска организација; који је ранг надлежног националног гранског спортског савеза чији је члан спортска организација; каква је традиција те спортске организације у општини/граду; који је ранг такмичења; какви су спортски резултати постигнути; колики је број такмичарских спортских екипа у системима такмичења надлежног националног гранског спортског савеза; колики је број ангажованих спортских тренера са дозволом за рад; колики је број регистрованих спортиста; колики је број категорисаних спортиста; да ли постоји заступљеност спортиста у националним спортским репрезентацијама.

**Члан 3.**

Категоризација спортских организација врши се према критеријумима утврђеним у Табели категорисања одштампаној на Обрасцу број 1, који је одштампан уз овај правилник и чини његов саставни део.

Критеријуми за рангирање спортских организација из става 1. овог члана обухватају:

1. секција 1 – Ранг спорта према Националној категоризацији спортова (подсекције: спортови првог ранга, спортови другог ранга, спортови трећег ранга, спортови четвртог ранга, спортови петог ранга);
2. секција 2 – Традиција спортске организације у граду/општини (подсекције: организација основана пре 50 година, организација од 15 до 24 године, организација од пет до 14 година, организација од две до четири године);
3. секција 3 – Ранг такмичења у коме учествују спортисти и екипе (подсекције: екипни спорт, индивидуални спорт);
4. секција 4 – Постигнути спортски резултати (подсекције: екипни спорт, индивидуални спорт);
5. секција 5 − Број такмичарских екипа у редовним системима такмичења (сви узрасти – мушкарци и жене) – (подсекције: четири и више екипа, три екипе, две екипе, једна екипа);
6. секција 6 − Број ангажованих спортских тренера са дозволом за рад (подсекције: три и више тренера, два тренера, један тренер);
7. секција 9 – Број категорисаних спортиста (подсекције: три и више спортиста, 1–2 спортисте);
8. секција 10 – Заступљеност спортиста у националним спортским репрезентацијама (подсекције: два и више спортиста, један спортиста).

На основу критеријума из става 1. овог члана, спортској организацији се додељују одговарајући бодови, с тим да спортска организација може да добије максимално 140 бодова.

Спортске организације се рангирају према броју бодова које добију на основу критеријума из става 1. овог члана.

**Члан 4.**

Испуњеност критеријума из члана 3. став 1. овог правилника рачуна се за спортисте сениоре, али спортска организација може да пријави и спортисте, односно екипе млађе узрасне категорије, с тим да се тада утврђени бодови умањују за спортисте јуниоре за 30%, за спортисте кадете за 60% и за спортисте пионире за 80%, ако овим правилником није друкчије утврђено.

У случају да у екипном спорту постоје само четири нивоа такмичења, максимални број бодова по критеријуму „Ранг такмичења” умањује се за 10%, а уколико постоје три нивоа такмичења, максимални број бодова се умањује за наредних 10% итд.

У случају да у индивидуалном спорту постоје два нивоа такмичења, максимални број бодова по критеријуму „Ранг такмичења” умањује се за 20%, а уколико постоји само један ниво такмичења, максимални број бодова се умањује за 40%.

Спортски резултат који у индивидуалном спорту постигну екипе спортске организације рачуна се као за екипни спорт, под условом да је у такмичењу учествовало најмање осам екипа.

Остварени спортски резултати у индивидуалним спортовима признају се ако у спортској дисциплини, односно категорији, у такмичењу учествује шест и више спортиста.

Под спортским тренером са дозволом за рад подразумева се спортски стручњак који има неко од спортских звања у оквиру занимања тренер у спорту, које је стечено у складу са Законом о спорту, и/или који има важећу дозволу за рад издату од стране надлежног националног спортског савеза или међународног спортског савеза.

Спортски тренер може бити пријављен за бодовање само у једној спортској организацији.

**Члан 5.**

Рангирање спортских организација спроводи Комисија за категоризацију спортских организација (у даљем тексту: Комисија) коју образује председник Управног одбора Спортског Савеза.

Комисија се састоји од истакнутих спортских стручњака и стручњака у спорту.

Комисија има председника и десет чланова, коју чини комплетан УО Спортског савеза општине/града Врњачка Бања.

О раду Комисије води се записник, који потписују председник и чланови Комисије.

Техничку и административну помоћ Комисији пружају овлашћена лица запослена у општинској/градској управи надлежној за спорт.

Рангирање спортских организација спроводи се тако што Комисија врши оцењивање, односно бодовање спортске организације у складу са утврђеним критеријумима и доставља предлог председнику општине/градоначелнику предлог за утврђивање ранг-листе спортских организација.

На извршено рангирање спортске организације може се уложити жалба општинском/градском већу.

Рангирање спортских организација врши се најкасније до краја фебруара текуће године за претходну годину.

Спортске организације подносе до 20. фебруара текуће године Упитник за категоризацију спортских организација одштампан на Обрасцу број 2, који је одштампан уз овај правилник и чини његов саставни део, са пратећом документацијом којом се доказује испуњеност утврђених критеријума за рангирање.

Спортске организације које благовремено не доставе потребне податке за рангирање у складу са овим правилником неће бити вредноване у поступку рангирања.

Спортска организација која достави нетачне податке на основу којих се врши рангирање искључује се из поступка рангирања за текућу годину, односно искључује се са утврђене ранг-листе.

Образац бр. 1

****

**Република Србија**

ОПШТИНА/ГРАД \_\_\_\_\_\_\_\_\_\_\_\_\_\_\_\_

**ТАБЕЛА КАТЕГОРИЗАЦИЈЕ СПОРТСКИХ ОРГАНИЗАЦИЈА**

**Назив спортске организације**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| Р. бр. | КРИТЕРИЈУМИ | Макс. број бодова | Оцена |
| **1.** | **Ранг спортске гране**  | **10** |  |
| 1.1. | Првог ранга | 10 |  |
| 1.2. | Другог ранга | 8 |  |
| 1.3. | Трећег ранга | 6 |  |
| 1.4. | Четвртог ранга | 4 |  |
| 1.5 | Петог ранга | 2 |  |
| **2.** | **Традиција организације** | **5** |  |
| 2.1. | Организација основана пре 50 година | 5 |  |
| 2.2. | Организација од 25 до 49 година | 4 |  |
| 2.3. | Организација од 15 до 24 године | 3 |  |
| 2.4. | Организација од 5 до 14 година | 2 |  |
| 2.5. | Организација од 2 до 4 године | 1 |  |
| **3.** | **Ранг такмичења сениор** | **30** |  |
| 3.1. | Екипни спорт | 30 |  |
| 3.1.1. | Екипни спорт 1. нивоа (највиши национални ниво) | 30 |  |
| 3.1.2. | Екипни спорт 2. нивоа |  25 |  |
| 3.1.3. | Екипни спорт 3. нивоа | 20 |  |
| 3.1.4. | Екипни спорт 4. нивоа | 15 |  |
| 3.1.5. | Екипни спорт 5. нивоа | 10 |  |
| 3.1.6. | Екипни спорт 6. нивоа | 5 |  |
| 3.2. | Индивидуални спорт | 30 |  |
| 3.2.1. | Индивидуални спорт 1. нивоа(највиши национални ниво) | 30 |  |
| 3.2.2. | Индивидуални спорт 2. нивоа | 20 |  |
| 3.2.3. | Индивидуални спорт 3. нивоа | 10 |  |
| **4.** | **Постигнути спортски резултати** | **10** |  |
| 4.1. | Екипни спорт | 10 |  |
| 4.1.1. | Екипни спорт 1. нивоа такмичења | 10 |  |
| 4.1.1.1. | Прво место или освајач купа у екипном спорту 1. нивоа | 10 |  |
| 4.1.2. | Екипни спорт 2. нивоа такмичења | 8 |  |
| 4.1.2.1. | Прво место у екипном спорту 2. нивоа | 8 |  |
| 4.1.3. | Екипни спорт 3. нивоа такмичења | 6 |  |
| 4.1.3.1. | Прво место у екипном спорту 3. нивоа | 6 |  |
| 4.1.4. | Екипни спорт 4. нивоа такмичења | 4 |  |
| 4.1.4.1. | Прво место у екипном спорту 4. нивоа | 4 |  |
| 4.1.5. | Екипни спорт 5. нивоа такмичења | 2 |  |
| 4.1.5.1. | Прво место у екипном спорту 5. нивоа | 2 |  |
| 4.1.6. | Екипни спорт 6. нивоа такмичења | 1 |  |
| 4.1.6.1. | Прво место у екипном спорту 6. нивоа | 1 |  |
| 4.2. | Индивидуални спорт | 10 |  |
| 4.2.1. | Индивидуални спорт 1. нивоа | 10 |  |
| 4.2.1.1. | златна медаља у индивидуалном спорту  | 10 |  |
| 4.2.1.2.  | Сребрна медаља у индивидуалном спорту  | 6 |  |
| 4.2.2. | Бронзана медаља у индивидуалном спорту | 4 |  |
| 4.2.2.1.  | 3 или више медаља у индивидуалном спорту 2. нивоа | 10 |  |
| 4.2.2.2 | 1–2 медаље у индивидуалном спорту 2. нивоа | 6 |  |
| 4.2.3.  | Индивидуални спорт 3. нивоа | 4 |  |
| 4.2.3.1. | 3 или више медаља у индивидуалном спорту 3. нивоа | 4 |  |
| 4.2.3.2. | 1–2 медаље у индивидуалном спорту 3. нивоа | 2 |  |
| **5.** | **Број такмичарских екипа у редовним системима такмичења (сви узрасти – мушкарци и жене)** | **70** |  |
| 5.1. | Сениори(30),јуниори(21),кадети(12),пионири млађи пионири(6) и најмлађе категорије(1) | 70 |  |
| 5.2. | сениори | 30 |  |
| 5.3. | јуниори | 21 |  |
| 5.4. | кадети | 12 |  |
| 5.5. | Пионири, млађи пионири | 6 |  |
| 5.6. | Најмлађе категорије | 1 |  |
| **6.** | **Број ангажованих спортских стручњака и тренера са дозволом за рад** | **5** |  |
| 6.1. | 3 и више тренера | 5 |  |
| 6.2. | 2 тренера | 3 |  |
| 6.3. | 1 тренер | 1 |  |
| **7.** | **Број категорисаних спортиста**  | **5** |  |
| 7.1. | 3 и више спортиста | 5 |  |
| 7.2. | 1–2 спортисте | 2 |  |
| **8.** | **Заступљеност спортиста у националним спортским репрезентацијама** | **5** |  |
| 8.1. | 2 и више спортиста | 5 |  |
| 8.2. | 1 спортиста | 3 |  |
|  | **УКУПНО** | макс. 140 |  |

|  |  |
| --- | --- |
| Секција 1 |  |
| Секција 2 |  |
| Секција 3 |  |
| Секција 4 |  |
| Секција 5 |  |
| Секција 6 |  |
| Секција 7 |  |
| Секција 8 |  |
| УКУПНО |  |

Датум \_\_\_\_\_\_\_\_\_\_\_\_\_\_\_\_\_\_\_\_\_

ЧЛАНОВИ КОМИСИЈЕ

Образац број 2

****

**РЕПУБЛИКА СРБИЈА**

**ОПШТИНА/ГРАД \_\_\_\_\_\_\_\_\_\_\_\_\_\_\_\_**

**УПИТНИК ЗА КАТЕГОРИЗАЦИЈУ СПОРТСКИХ ОРГАНИЗАЦИЈА**

|  |  |  |
| --- | --- | --- |
| Р. бр. | КРИТЕРИЈУМИ | Подаци |
| 1. | Ранг гране спорта према Националној категоризацији спортова |  |
| 2. | Традиција организације |  |
| 3. | Ранг такмичења  |  |
| 4. | Постигнути спортски резултати |  |
| 5. | Број такмичарских екипа у редовним системима такмичења (сви узрасти) |  |
| 6. | Број ангажованих спортских стручњака са дозволом за рад |  |
| 7. | Број категорисаних спортиста  |  |
| 8. | Заступљеност спортиста у националним спортским репрезентацијама |  |

Датум: \_\_\_\_\_\_\_\_

ЗАСТУПНИК СПОРТСКЕ ОРГАНИЗАЦИЈЕ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*НАПОМЕНА: Уз овај упитник се подноси документација којом се доказују подаци наведени у упитнику.*